Diari Oficial de la Generalitat Valenciana


Sumari del DOGV 5666, del 24-12-2007 (2007/15265)

RESOLUCIÓ de 14 de desembre de 2007, del director general d'Empreses Agroalimentàries i Desenvolupament del Medi Rural, sobre extinció d'autorització de piscicultura marina de l'establiment amb número de registre 6, de Industrias Fertilizantes Orgánicas, SA (Infertosa) situat a terreny de propietat privada a la partida dels Set Pous, del terme municipal de Torreblanca (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5666

Data del DOGV
:   24-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/15239


Data del document
:   14-12-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Torreblanca
    * piscicultura

RESOLUCIÓ de 14 de desembre de 2007, del director general d'Empreses Agroalimentàries i Desenvolupament del Medi Rural, sobre extinció d'autorització de piscicultura marina de l'establiment amb número de registre 6, de Industrias Fertilizantes Orgánicas, SA (Infertosa) situat a terreny de propietat privada a la partida dels Set Pous, del terme municipal de Torreblanca (Castelló). [2007/15306]  
Vista la Resolució de 19 d'octubre de 1987, de la Direcció General de Desenvolupament Agrari, de la conselleria d'Agricultura, Pesca i Alimentació, per la qual es va atorgar autorització administrativa a Industrias Fertilizantes Orgánicas, SA (Infertosa), per a la instal·lació d'un establiment de piscicultura marina situat a terreny de propietat privada a la partida dels Set Pous, del terme municipal de Torreblanca (Castelló).  
Vist l'informe amb data 26.10.2007, emés per la Secció de Pesca Marítima de la Direcció Territorial de Castelló, de la conselleria d'Agricultura, Pesca i Alimentació, en què es diu que una vegada realitzades les verificacions corresponents no hi ha cap tipus d'instal·lació d'establiment de piscicultura marina a la parcel·la autorizada, segons la Resolució de 30 de setembre de 1987, a la partida dels Set Pous, del terme municipal de Torreblanca (Castelló).  
Vist que s'han incomplit les condicions tercera i sisena de la Resolució de 30 de setembre de 1987, de la Direcció General de Desenvolupament Agrari, de la conselleria d'Agricultura, Pesca i Alimentació.  
Vist l'article 49.2c de la Llei 9/1998, de 15 de desembre, de la Generalitat Valenciana, de Pesca Marítima de la Comunitat Valenciana, en què s'establix que les autoritzacions s'extingiran anticipadament per l'incompliment del termini establit en l'autorització de cultius marins per a la posada en explotació, i l'article 49.2f per incompliment de les condicions i prescripcions de l'autorització.  
Per això, considerant els preceptes de la Llei 9/1998, de 15 de desembre, de la Generalitat Valenciana, de Pesca Marítima de la Comunitat Valenciana, resolc:  
Declarar l'extinció de l'autorització d'aqüicultura de l'establiment amb número de registre 6, d'Industrias Fertilizantes Orgánicas, SA (Infertosa), situat a terreny de propietat privada a la partida dels Set Pous, del terme municipal de Torreblanca (Castelló).  
La present resolució no posa fi a la via administrativa i contra esta es pot interposar un recurs d'alçada davant del secretari autonòmic de la conselleria d'Agricultura, Pesca i Alimentació, en el termini d'un mes comptador des de l'endemà de la notificació d'esta resolució, de conformitat amb les disposicions dels articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 14 de desembre de 2007.- El director general d'Empreses Agroalimentàries i Desenvolupament del Medi Rural: José Francisco Ferrando Orta.